CELEX: 22006D0010
Language: lv
Date: 2006-01-27 00:00:00
Title: EEZ Apvienotās komitejas Lēmums Nr. 10/2006 ( 2006. gada 27. janvāris ), ar ko groza EEZ līguma XIII pielikumu (Transports)

30.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 92/32
            
         EEZ APVIENOTĀS KOMITEJAS LĒMUMS
   
   Nr. 10/2006
   (2006. gada 27. janvāris),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā – “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas 2005. gada 2. decembra Lēmumu Nr. 153/2005 (1).
            
         
               (2)
            
            
               Eiropas Parlamenta un Padomes 2004. gada 29. aprīļa Direktīva 2004/54/EK par minimālajām drošības prasībām Eiropas ceļu tīkla tuneļiem (2) ir jāiekļauj Līgumā,
            
         IR NOLĒMUSI ŠĀDI.
   1. pants
   Līguma XIII pielikumā pēc 17.h punkta (Eiropas Parlamenta un Padomes Direktīva 2000/30/EK) iekļauj šādu punktu:
   
               “17.i
            
            
               
                  32004 L 0054: Eiropas Parlamenta un Padomes 2004. gada 29. aprīļa Direktīva 2004/54/EK par minimālajām drošības prasībām Eiropas ceļu tīkla tuneļiem (OV L 167, 30.4.2004., 39. lpp.).
               Direktīvas noteikumus šā līguma vajadzībām pielāgo šādi:
               Direktīvas I pielikuma 2.3.6. punktā pievieno šādu tekstu:
               “Izņēmumu var izdarīt attiecībā uz tuneļiem, kas īsāki par 10 km un kuros satiksmes intensitāte ir mazāka par 4 000 transportlīdzekļiem vienā joslā, ja riska analīze liecina, ka tādu pašu vai labāku vispārējo drošību var panākt ar alternatīviem drošības pasākumiem.” ”
            
         2. pants
   Direktīvas 2004/54/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2006. gada 28. janvārī ar noteikumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2006. gada 27. janvārī
      
         
            EEZ Apvienotās komitejas vārdā —
         
            priekšsēdētājs
         
         R. WRIGHT
         
      
   
   
      (1)  OV L 53, 23.2.2006, 55. lpp.
   
   
      (2)  OV L 167, 30.4.2004., 39. lpp.
   
   
      (3)  Konstitucionālās prasības ir norādītas.